
REFERAT

[bookmark: _Hlk166168261]Directia Generală Control și Supraveghere Piață din cadrul A.N.P.C., vă supune atenției propunerea de emitere a unui ordin cu caracter normativ de modificare a Ordinului nr. 72/2010 privind unele măsuri de informare a consumatorilor, cu modificările și completările ulterioare.
 
Modificarea ordinului se impune ca urmare a intervenției unor schimbări organizatorice și administrative la nivelul instituției, care au determinat neconcordanțe între conținutul actului normativ cuprins în Anexele ce fac parte integrantă din acesta și respectiv placheta ce conține telefonul consumatorului și datele de contact aferente și situația existentă în prezent.

Reorganizarea structurilor instituționale a condus la modificarea structurilor teritorile prevăzute în ordin, fiind necesară actualizarea dispozițiilor pentru a reflecta structura organizatorică în vigoare.
Schimbarea sediilor și a adreselor de corespondență ale unor structuri implicate în gestionarea activității Telefonului Consumatorilor impune actualizarea datelor de identificare prevăzute în ordin, în vederea asigurării unei informări corecte a publicului și a unei bune desfășurări a activității administrative.
Actualizarea elementelor de identitate vizuală, inclusiv a modelului de plachetă/informațiilor afișate public, este necesară pentru a corespunde noilor date instituționale și pentru a asigura conformitatea cu reglementările și standardele de comunicare instituțională aplicabile.
Menținerea în vigoare a unor informații neactualizate poate genera dificultăți în exercitarea drepturilor consumatorilor, poate afecta accesul acestora la serviciile oferite și poate crea riscuri de interpretare sau aplicare neunitară a dispozițiilor ordinului.
Având în vedere atribuțiile A.N.P.C., de supraveghere și control, precum și de asigurare a informării corecte a consumatoilor, considerăm că este necesar acest act normativ pentru protejarea consumatorilor.
	         În considerarea celor de mai sus, vă rugăm să dispuneți aprobarea propunerii de Ordin privind modificarea Ordinului ANPC nr. 72/2010, anexat prezentului.
	         Totodată, în conformitate cu prevederile Legii nr. 52/2003 privind transparența decizională în administrația publică, vă rugăm să fiți de acord cu postarea proiectului de Ordin pe site-ul ANPC, în vederea consultării publice.

